C 125/274
FI
Euroopan unionin virallinen lehti
5.4.2023
Tiistai 13. syyskuuta 2022
Tarkistus 213 Ehdotus asetukseksi 28 artikla – 1 kohta Komission teksti
Tarkistus
1.
Komissio tekee yhteistyötä niiden tuotantomaiden kanssa, joita tämä asetus koskee, kehittääkseen kumppanuuksia ja yhteistyötä, jotta voidaan yhdessä puuttua metsäkatoon ja metsien tilan heikkenemiseen.
Tällaisissa kumppanuuksissa ja yhteistyömekanismeissa keskitytään metsien suojeluun, ennal­ listamiseen ja kestävään käyttöön, metsäkatoon, metsien tilan heikkenemiseen sekä siirtymiseen hyödykkeiden kestävään tuotantoon ja kulutukseen sekä kestäviin jalostus- ja kaupan­ käyntitapoihin.
Kumppanuuksiin ja yhteistyömekanismeihin voi kuulua jäsenneltyä vuoropuhelua, tukiohjelmia ja -toimia, hallinnollisia järjestelyjä ja olemassa oleviin sopimuksiin sisältyviä määräyksiä tai sopimuksia, joiden avulla tuottaja­ maat voivat siirtyä maataloustuotantoon, joka helpottaa tämän asetuksen vaatimusten noudattamista asianomaisten hyödykkei­ den ja tuotteiden osalta.
Tällaiset sopimukset ja niiden tehokas täytäntöönpano otetaan huomioon tämän asetuksen 27 artiklan mukaisessa vertailuanalyysissä.
1.
Komissio ja jäsenvaltiot tekevät koordinoidusti yhteis­ työtä niiden tuotantomaiden kanssa, joita tämä asetus koskee, sekä paikallisviranomaisten ja asianomaisten osapuolten kanssa, erityisesti niiden kanssa, jotka vievät merkittäviä määriä liitteessä I lueteltuja hyödykkeitä, muun muassa käyttämällä nykyisiä ja tulevia kumppanuuksia ja vapaakaup­ pasopimuksia ja yhdenmukaistamalla nykyisiä avustusväli­ neitä, jotta voidaan yhdessä puuttua metsäkadon, metsien tilan heikkenemisen ja metsien muuntamisen perimmäisiin syihin.
Tällaisia kumppanuuksia ja yhteistyömekanismeja on tuettava riittävillä resursseilla, ja niissä on keskityttävä metsien suojeluun, ennallistamiseen ja kestävään käyttöön, metsäkatoon, metsien tilan heikkenemiseen, metsien muuntamiseen sekä siirtymiseen hyödykkeiden kestävään tuotantoon ja kulutukseen, kestäviin jalostus- ja kaupankäyntitapoihin, hyvään hallintoon sekä metsistä riippuvaisten yhteisöjen, mukaan lukien alku­ peräiskansat, paikallisyhteisöt, muut tapaoikeuden mukaisten maanhallintaoikeuksien haltijat ja pienviljelijät, oikeuksien, toimeentulon ja olemassaolon suojelemiseen.
Kumppanuuksiin ja yhteistyömekanismeihin voi kuulua esimerkiksi jäsenneltyä vuoropuhelua, taloudellisia ja teknisiä tukiohjelmia ja -toimia, hallinnollisia järjestelyjä, joiden avulla tuottajamaat ja niiden osat voivat siirtyä maataloustuotantoon, joka helpottaa tämän asetuksen vaatimusten noudattamista asianomaisten hyödykkei­ den ja tuotteiden osalta.
Komissio varmistaa, että alkuperäis­ kansat, paikallisyhteisöt ja kansalaisyhteiskunta otetaan mukaan yhteisten etenemissuunnitelmien kehittämiseen.
Yh­ teisten etenemissuunnitelmien on perustuttava paikallisten sidosryhmien kanssa sovittuihin välitavoitteisiin.
Komissio tekee erityisesti yhteistyötä tuottajamaiden kanssa poistaak­ seen noudattamista haittaavat oikeudelliset esteet, mukaan lukien kansallinen maanhallintaoikeuksien hallinto ja tieto­ suojalainsäädäntö.
Näiden kumppanuuksien tavoitteena on yhteisten etenemissuunnitelmien kehittäminen, myös jatkuva vuoropuhelu ja yhteistyö, erityisesti suuren riskin maiksi määritettyjen maiden ja niiden osien kanssa, jotta voidaan tukea niiden jatkuvaa kehittymistä kohti 27 artiklassa tarkoitettua keskimääräisen riskin luokkaa.
Kumppanuuk­ sissa ja yhteistyömekanismeissa on kiinnitettävä erityistä huomiota pienviljelijöihin, jotta nämä voivat siirtyä käyttä­ mään kestäviä maa- ja metsätalouskäytäntöjä ja noudattaa tämän asetuksen vaatimuksia, muun muassa mahdollistamalla riittävä ja käyttäjäystävällinen tiedonsaanti.
Pienviljelijöiden tarpeisiin vastaamiseksi on oltava saatavilla riittävät talou­ delliset resurssit.